CELEX: 62022TN0193
Language: ro
Date: 2022-04-15 00:00:00
Title: Cauza T-193/22: Acțiune introdusă la 15 aprilie 2022 – OT/Consiliul

30.5.2022   
            
            
               RO
            
            
               Jurnalul Oficial al Uniunii Europene
            
            
               C 213/48
            
         
      Acțiune introdusă la 15 aprilie 2022 – OT/Consiliul
      (Cauza T-193/22)
      (2022/C 213/67)
      Limba de procedură: franceza
      
         Părțile
      
      
         Reclamant: OT (reprezentanți: J. P. Hordies și C. Sand, avocați)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea Regulamentului de punere în aplicare (UE) 2022/427 al Consiliului din 15 martie 2022 privind punerea în aplicare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 87, p. 1), în măsura în care acesta îl vizează pe reclamant;
               
            
                  —
               
               
                  anularea Deciziei (PESC) 2022/429 a Consiliului din 15 martie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 87, p. 44), în măsura în care aceasta îl vizează pe reclamant;;
               
            
                  —
               
               
                  obligarea Consiliului la plata cheltuielilor de judecată, inclusiv a celor efectuate de reclamant.
               
            
         Motivele și principalele argumente
      
      În susținerea acțiunii, reclamantul invocă șapte motive.
      
                  1.
               
               
                  Primul motiv întemeiat pe o excepție de nelegalitate a articolului 1 literele (d) și (g) din Regulamentul (UE) 2022/330 al Consiliului din 25 februarie 2022 de modificare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO 2022, L 51, p. 1) și pe o încălcare a principiilor egalității de tratament, securității juridice și bunei administrări.
               
            
                  2.
               
               
                  Al doilea motiv întemeiat pe încălcarea articolelor 7 și 24 din Carta drepturilor fundamentale a Uniunii Europene, pe încălcarea articolelor 2 și 3 din Convenția de la New York privind drepturile copilului și pe încălcarea articolului 8 din Convenția pentru apărarea drepturilor omului și a libertăților fundamentale.
               
            
                  3.
               
               
                  Al treilea motiv întemeiat pe încălcarea obligației de motivare.
               
            
                  4.
               
               
                  Al patrulea motiv întemeiat pe încălcarea dreptului la apărare.
               
            
                  5.
               
               
                  Al cincilea motiv întemeiat pe eroarea vădită în aprecierea situației de fapt.
               
            
                  6.
               
               
                  Al șaselea motiv întemeiat pe încălcarea principiului general al proporționalității.
               
            
                  7.
               
               
                  Al șaptelea motiv întemeiat pe încălcarea disproporționată a dreptului de proprietate, a libertății de a desfășura o activitate comercială și a dreptului la exercitarea profesiei.